Ерих Вайнерт
Ернст Телман

Превод от немски: Петър Алипиев, —

chitanka.info

Живее три години той

във гроба си от камък

и раните му нямат брой.

Ни звук в зловещия покой,

ни светлина, ни пламък.

Той търси въздух и деца,

но в плен е на палача.

Тук няма хора със сърца —

тук само каменни сърца

се движат сиви в здрача.

Убили биха го и в миг

заровили спокойно,

ако не знаеха, че с вик

ще вдигнат гневния пестник

другарите безбройни.

Зад зидовете с лъх студен

на тоя гроб, изправен,

той вижда свят непобеден

и всеки ден, да, всеки ден

привета ни долавя.

Макар да е далеч от нас,

ще победи той мрака.

Не секва неговият глас,

той знае: вече иде час

да полетим в атака.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.